text: » Dos ferits en caure un turisme en un torrent a la Garriga | EL9NOU.CAT
  Dos ferits en caure un turisme en un torrent a la Garriga
  L'accident ha passat aquest dissabte a la connexió entre la carretera de Vic i la C-17, al nord del nucli urbà
  03/02/2019 | 21:54
  El cotxe al fons del torrent | @BombersMFI
  Dues persones han patit ferides de caràcter lleu quan el turisme on anaven ha caigut al fons d'un torrent que hi ha a tocar de l'enllaç nord de la C-17 a la Garriga, davant de l'empresa Mobles Piferrer. El sinistre ha passat aquest dissabte poc després de les 10 de la nit.
  Els dos ferits han pogut sortir pel seu propi peu del vehicle. Han estat traslladats per efectius del Sistema d'Emergències Mèdiques a l'Hospital General de Granollers, amb diverses contusions pels cops.
  Al lloc de l'accident, també hi han actuat Mossos d'Esquadra, que s'han fet càrrec de la investigació de les causes del sinistre, i els Bombers, que han hagut de col·locar unes escales per accedir al torrent que, en aquest punt, està canalitzat.